**ΔΙΗΜΕΡΙΔΑ 2019 ΤΗΣ ΕΛΛΗΝΙΚΗΣ ΕΤΑΙΡΕΙΑΣ ΣΥΜΒΟΥΛΕΥΤΙΚΗΣ**

Η Ελληνική Εταιρεία Συμβουλευτικής, γιορτάζοντας παράλληλα τα **25 χρόνια** από την ίδρυσή της, με συνεχή παρουσία και δράση στο χώρο της Συμβουλευτικής, διοργανώνει, σε συνεργασία με το **Μεταπτυχιακό στη Συμβουλευτική του Πανεπιστημίου Θεσσαλίας και το τμήμα Ψυχολογίας του Παντείου Πανεπιστημίου** και σας προσκαλεί να συμμετάσχετε στην ετήσια, 25η Διημερίδα, που θα διεξαχθεί στο **Χαροκόπειο Πανεπιστήμιο, στις 2 και 3 Νοεμβρίου 2019**, με θέμα:

**AΓΑΠΗ-ΕΡΩΤΑΣ-ΣΕΞ: το τρίπτυχο της Σχέσης**

Κάθε διημερίδα της Ε.Ε.Σ., αποτελεί ένα ξεχωριστό πολιτιστικό γεγονός που συμπυκνώνει συναισθήματα και σκέψεις δημιουργώντας μια ανακεφαλαίωση και μια εισήγηση με προοπτική, του θέματος που, κάθε φορά, προτείνεται.

Στην παρούσα Διημερίδα, μέσω των Εισηγήσεων και των Εργαστηρίων που θα πραγματοποιηθούν, θα επικεντρώσουμε την σκέψη μας στα τρία στοιχεία που τροφοδοτούν τον αέναο κύκλο της ανθρώπινης ουσίας, το Σεξ, την γενεσιουργό αιτία της ύπαρξης, τον Έρωτα, την προωθητική δύναμη που μας κάνει να νοιώθουμε άτρωτοι και την Αγάπη, το κίνητρο της διατήρησης της Σχέσης, επεξεργαζόμενοι τις διαφοροποιήσεις καθώς και τη σχέση που υπάρχει μεταξύ τους.

Με εκτίμηση,

για την Ελληνική Εταιρεία Συμβουλευτικής

Γιώργος Κλεφτάρας

Πρόεδρος Επιστημονικής Επιτροπής Διημερίδας

Εύα Μεταλίδη Ανθή Δήμητσα

Πρόεδρος Ε.Ε.Σ. Γεν. Γραμματέας Ε.Ε.Σ.